Referat af Online bestyrelsesmøde i Naturvejledning Danmark, onsdag 27. maj 2020

Mødeleder: Jakob Walløe Hansen

Deltagere: Franz, Peter, Chris, Liv, Søren, Jakob, Bodil, Mia og Jacob

Referat: Mette Aaskov Knudsen

**1. Godkendelse af referat fra bestyrelsesmøde 18. maj 2020**

Referat fremsendt til bestyrelsen forud for mødet. Fokus på opsummering af opgaveoversigt. (1) (Jakob)

Referat er godkendt og lægges på drevet. Alle referater fra 2020 tjekkes lige igennem og lægges herefter på hjemmeside

**2. Opgave-håndtering iht. handleplan og strategi – opfølgning**

Gennemgang af revideret dokument udfærdiget af Mette Aaskov Knudsen. Bilag 2 er anderledes opstillet end sidst og det er idéen at det skal skabe et anderledes overblik over opgaverne. Dokumentets godkendelse som grundlag for vores drøftelser i juni ønskes drøftet på mødet. (2) (Jakob og Mette)

Jakob og Mette fremlagde handleplanen og tilhørende matrix, som danner udgangspunkt for det videre arbejde d. 16. juni. Alle kigger handleplanen igennem og stiller opklarende spørgsmål til handleplanen, som Mette samler. Disse sendes inden 10. juni. Alle kommentarer og spørgsmål tages op på junimødet

**3. Naturvejlederuddannelse**

Orientering fra uddannelsesudvalget, med fokus på en opfølgning på det første reelle møde i Uddannelsesrådet. Bilaget (referat fra mødet) er endnu ikke godkendt af rådet. (3) (Søren og Mette)

Søren refererede fra mødet i Uddannelsesråd og Mette uddybede de pointer, som vi tog med fra Rådsmødet. Der arbejdes videre med disse i uddannelsesudvalget. Her vil vi på et møde d. 2. juni arbejde videre med model og kompetencebeskrivelse, som skal danne grundlag for en kommende studieordning.

Vedr. betalingsvillighed, så vil der evt. være mulighed for at søge puljer og fonde til udvikling af kurser.

Vi skal være opmærksomme på, at meget små steder kan have rigtig svært ved at finde penge til uddannelse. Mette tager kontakt til Bodil for at få kontakt til små start-ups, som kan indgå i betalingsvillighedundersøgelsen.

Måske kunne små arbejdssteder søge muligheder fra FR eller andre mindre puljer og fonde, og på den måde søge tilskud til uddannelse. Erfaring er, at mange fonde har stor interesse i at støtte udviklingen hos små bæredygtighedsorganisationer - måske man kunne finde funding den vej

Peter løftede bekymring for, at en større organisation sidder med ved bordet, da de selv har fokus på at vækste på kursusområdet. Dette er et opmærksomhedspunkt

Søren fremhæver at mange naturvejledere sidder med mange og forskelligartede opgaver på bordet. Måske skal vi her i kontakt med KL for at fremme flere stillinger ude i kommunerne som løfter bredere.

**4. Sundhedsprojekt**

Orientering fra arbejdsgruppen (Franz)

Sundhedsprojektet kommer på dagsorden d. 3. juni, efter at Torben har gennemskrevet den. Der skal ikke ændres de store linjer i projektet. Det er til kommentering og præcisering.

Eva Skytte inviteres med til dette punkt på næste møde

Processen om denne ansøgning giver anledning til, at bestyrelsen på et tidspunkt tager en drøftelse af, hvordan samme typer processer håndteres i fremtiden

**5. Forretningsorden**

Der er brug for en revidering og den skal tilpasses til bl.a. vores nuværende organisationsstruktur, ny strategi, vigtige opgaver og pt. også COVID-19. (4) (Peter)

Peter indledte med at sige, at han har revideret forretningsorden i forhold til at tydeliggøre, at det er bestyrelsen der skal på arbejde og derfor er formand skiftet ud med bestyrelse og sekretær flere steder i teksten.

Forretningsorden er bestyrelsens interne sæt spilleregler for arbejdet.

Det skal tydeliggøres hvad et forretningsudvalg er og hvilke opgave dette løser, samt det skal beskrives hvilke opgaver, som løses mod honorar.

Jobbeskrivelse for de ansatte efterlyses.

Kommentarer til forretningsorden til Peter frem mod d. 3. juni

Stor ros til Peter for godt arbejde med forretningsorden 😊

**6. Retningslinjer for tilskud til netværk i Naturvejledning Danmark**

En større tilskudspulje til netværkene kræver at der er klare linjer for hvordan vi yder tilskud fremover. Der motiveres ved mødet. (5) (Inge og Peter)

Peter og Inge fremlagde deres notat vedr. netværk, hvori det defineres hvad netværk er.

Forslag om kontakt ud til netværk via en rep. i bestyrelse som har dialogen med netværkene. Måske skal antallet af netværk og kontaktpersoner revideres. Lave et servicetjek på nuværende netværk.

Netværket skal udgøre et bredere fællesskab, have en kontaktperson og udarbejde en plan for hvordan der arbejdes.

Chris påpegede, at der skal stå noget om forventet behandlingstid på ansøgning

Måske skal der stå noget om retningslinjer for etablering af nye netværk.

Vi skal huske, at vi brander os på at være en netværksordning. Denne kultur skal netværkerne understøtte.

Notatet kan tilrettes, så der ikke står max. beløbsramme. Peter og Inge retter til i forhold til de indkomne kommentarer. Yderligere kommentarer sendes til Peter inden 29. maj

**7. Orientering og opfølgning fra sidst**

Lukket Facebook-gruppe (Chris) På en lukket gruppe, kan der kun oprettes en bestyrelsesprofil, som man så logger ind som, hvis man vil skrive ud i den lukkede gruppe som bestyrelse.

Peter: Behov for at være tydelige om, hvad vi gør med de forskellige kanaler. Kommunikationsplan

Støve synlighedsprojektet af i forhold til hvordan vi benytter de forskellige kanaler

Bodil pointere, at det er vigtigt at signalere, hvem det er, der kommunikerer. Da det ikke er alle der ved, hvem der sidder i bestyrelse og hvad deres rolle er. Dette kan ske både på hjemmeside, NAUTRvejleder,

SoMe og nyhedsbreve

På 16. juni mødet tages billeder og der laves en præsentation af de enkelte medlemmer

Chris laver en bestyrelsesprofil

COVID-19-ansøgning (Mette og Søren)

Vi søger ikke, da puljen ikke var rettet mod os. Til gengæld orienterer vi os mod ny pulje, der offentliggøres d. 1. juni. Tages med som løs brainstorm d. 3. juni

**8. Fremtidige møder**

Juni-møde; ophold, forplejning mv. Afholdes hos Liv d. 15. – 16. juni

August-møde; transport, ophold, forplejning mv. Samsø? Samtænke transport. Snakke med Bjarne om overnatningsmuligheder (Peter) Mad står Mia og Bodil for

28. september kl 10-16

29. oktober kl 10-16

8. – 9. december I Vester Vedsted

**9. Evt.**

Ønske om, at dagsorden udarbejdes med formål for de enkelte punkter, så diskussionen rettes mod dette mål.

Dagsorden skal ud tidligere end dagen før! Dette tages til efterretning i forretningsudvalget

Jacob laver et udkast til et årshjul

**Opgaveliste**

|  |  |  |
| --- | --- | --- |
| Opgave | Hvem | Status |
| Finde gamle kommissorier frem og sende til Mette, der lægger på fællesdrev | Alle |  |
| Møde med Trente Mølle om medlemshåndtering og bogholderi d. 12. maj | Jakob W | Torben og Leif snakker videre om opgaven |
| Nedsættelse af arbejdsgruppe, der kommer med konstruktive forslag til ny/forbedret hjemmeside | Peter L, Liv, Chris og Mette | Arbejder videre. Fremlægger på junimødet |
| Oprettelse af facebookprofil til bestyrelsen | Chris |  |
| Gennemskrive forretningsorden**Kommentarer til forretningsorden til Peter frem mod d. 3. juni** | Peter og Jakob (Alle) |  |
| Færdiggøre retningslinjer for tildeling af midler til netværkPeter og Inge retter til i forhold til de indkomne kommentarer. **Yderligere kommentarer sendes til Peter inden 29. maj** | Peter og Inge (alle) |  |
| Alle referater fra 2020 tjekkes lige igennem og lægges herefter på hjemmeside  | Jakob og Mette |  |
| Alle kigger handleplanen igennem og stiller opklarende spørgsmål til handleplanen, som Mette samler. **Disse sendes inden 10. juni.** | Alle |  |
| Udkast til et årshjul | Jacob |  |